pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ มอบสารเนื่องในโอกาสวันครู ปี 2566 ส่งความระลึกถึง ความปรารถนาดีมายังครูและบุคลากรทางการศึกษาทั่วประเทศ ย้ำ "ครู" คือผู้ที่มีบทบาทสำคัญในการพัฒนาเด็กเยาวชน
วันจันทร์ที่ 16 มกราคม 2566
16/01/2566
นายกฯ มอบสารเนื่องในโอกาสวันครู ปี 2566 ส่งความระลึกถึง ความปรารถนาดีมายังครูและบุคลากรทางการศึกษาทั่วประเทศ ย้ํา "ครู" คือผู้ที่มีบทบาทสําคัญในการพัฒนาเด็กเยาวชน
นายกฯ มอบสารเนื่องในโอกาสวันครู ปี 2566 ส่งความระลึกถึง ความปรารถนาดีมายังครูและบุคลากรทางการศึกษาทั่วประเทศ ย้ํา “ครู” คือผู้ที่มีบทบาทสําคัญในการพัฒนาเด็กเยาวชนให้เป็นทรัพยากรมนุษย์ที่มีคุณภาพและศักยภาพ เพื่อนําพาประเทศชาติสู่อนาคต
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้​ (16​ มกราคม​ 2566) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบสารเนื่องในโอกาสวันครู ครั้งที่ 67 พ.ศ. 2566 ผ่านทางสถานีโทรทัศน์ช่อง​ 9​ MCOT​ HD เวลา​ 06.30​ น.​ และสถานีวิทยุโทรทัศน์แห่งประเทศไทย​ ช่อง​ 11​ (NBT)​ กรมประชาสัมพันธ์​ เวลา​ 10.33​ น.​ ดังนี้
นายกรัฐมนตรีกล่าวว่า เนื่องในโอกาสวันครู วันที่ 16 มกราคม 2566 ได้เวียนมาบรรจบอีกวาระหนึ่ง ขอส่งความระลึกถึงและความปรารถนาดีมายังครูและบุคลากรทางการศึกษาทั่วประเทศ โดยนายกรัฐมนตรีย้ําว่า “ครู” คือผู้ที่มีบทบาทสําคัญในการพัฒนาเด็กและเยาวชนให้เป็นทรัพยากรมนุษย์ที่มีคุณภาพและศักยภาพ เพื่อนําพาประเทศชาติสู่อนาคต โดยนอกจากจะมีหน้าที่ในการอบรมสั่งสอน ถ่ายทอดวิชาความรู้และฝึกฝนทักษะประสบการณ์ในแขนงต่าง ๆ แล้ว ยังมีบทบาทสําคัญในการขัดเกลา บ่มเพาะและเป็นแบบอย่างที่ดีให้เด็กและเยาวชนเป็นผู้ที่มีความประพฤติดี มีคุณธรรมและมีหลักคิดที่ถูกต้อง รวมทั้งเป็นผู้มีความรับผิดชอบต่อชุมชน สังคม และประเทศชาติ รัฐบาลให้ความสําคัญกับครูและบุคลากรทางการศึกษาทุกคน โดยมุ่งเน้นการพัฒนา ทั้งสมรรถนะด้านการจัดการเรียนการสอน การพัฒนานวัตกรรมการเรียนรู้ และการบริหารการศึกษา ขณะเดียวกันก็คํานึงถึงคุณภาพชีวิตที่ดี เพื่อให้ครูและบุคลากรทางการศึกษาทําหน้าที่ของผู้ประสิทธิ์ประสาทวิชาความรู้ได้อย่างเต็มประสิทธิภาพ รวมทั้งเป็นพลังสําคัญที่จะขับเคลื่อนการศึกษาของชาติให้มีความก้าวหน้าอย่างมั่นคง
สําหรับในปีพุทธศักราช 2566 นายกรัฐมนตรี ได้มอบคําขวัญ “วันครู” ว่า “ครูดี ศิษย์ดี มีอนาคต” ซึ่งสะท้อนว่า คุณครูที่มีภูมิความรู้ดี ประพฤติตนดี มีความรับผิดชอบ มีคุณธรรม และมีความเมตตากรุณา จะเป็นแบบอย่างที่ดีและสร้างแรงบันดาลใจแก่ศิษย์ในการศึกษาใฝ่หาความรู้เพื่อพัฒนาตนเอง ช่วยให้ศิษย์คิดเป็น ทําเป็น และแก้ไขปัญหาได้ เติบโตเป็นผู้ใหญ่ที่ดี มีคุณภาพ คุณธรรมและมีความเจริญก้าวหน้าในชีวิต เป็นพลเมืองที่ดีของชาติในอนาคต
พร้อมกันนี้ นายกรัฐมนตรีกล่าวอวยพรขออาราธนาคุณพระศรีรัตนตรัย และอํานาจสิ่งศักดิ์สิทธิ์ทั้งหลาย อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี โปรดดลบันดาลประทานพรให้ครูและบุคลากรทางการศึกษาทุกท่านประสบแต่ความสุข ความเจริญ มีสุขภาพกาย สุขภาพใจที่สมบูรณ์แข็งแรง มีความเจริญก้าวหน้าในหน้าที่ราชการ และสัมฤทธิผลในสิ่งที่พึงปรารถนาทุกประการโดยทั่วกัน
รัฐบาลไทย-ข่าวทำเนียบรัฐบาล-บสย. รับตรุษจีน ลุยแก้หนี้ ฟื้นกิจการ SMEs ชลบุรี 20-22 ม.ค. 66
วันจันทร์ที่ 16 มกราคม 2566
16/01/2566
บสย. รับตรุษจีน ลุยแก้หนี้ ฟื้นกิจการ SMEs ชลบุรี 20-22 ม.ค. 66
บสย. พร้อมช่วย ลุยแก้หนี้ SMEs ชลบุรี ในงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 ระหว่าง วันที่ 20-22 มกราคม 2566 ณ ศาลาประชาคม เทศบางเมืองบ้านสวน จังหวัดชลบุรี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า งาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 จังหวัดชลบุรี ได้เชิญผู้ประกอบการ SMEs ในพื้นที่จังหวัดชลบุรีและใกล้เคียงเข้าร่วมกิจกรรม ซึ่งจะเป็นโอกาสดีของผู้ประกอบการ SMEs และภาคธุรกิจที่อยู่ในพื้นที่สําคัญทางเศรษฐกิจ การค้าการลงทุนเข้าที่กําลังต้องการขอคําปรึกษาทางการเงินเข้าร่วมงาน
ทั้งนี้กลุ่มเป้าหมาย ได้แก่ผู้ประกอบการ SMEs ทั้งที่เป็นลูกค้า บสย. ในปัจจุบัน และที่สนใจจะใช้บริการค้ําประกันสินเชื่อจาก บสย. เพื่อให้ได้รับโอกาสในการเข้าถึงสินเชื่อมากขึ้น ลูกค้าค้ําประกันกับ บสย. ที่ต้องการเข้าร่วมโครงการปรับปรุงโครงสร้างหนี้ ซึ่ง บสย. ได้เตรียมแพคเกจ บสย. พร้อมช่วย “ผ่อนน้อย เบาแรง” ช่วยบรรเทาภาระการผ่อนชําระ 3 ระดับตามความสามารถในการชําระหนี้ของลูกค้า มาให้คําแนะนํา พร้อมเงื่อนไข ผ่อนชําระที่ตอบโจทย์ และช่วยพยุงธุรกิจให้ลูกหนี้พร้อมไปต่อ อาทิ ตัดต้นก่อนตัดดอก ที่ช่วยให้หนี้ลด หมดหนี้เร็วขึ้น หรือ ดอกเบี้ย 0% เน้นตัดเงินต้น และระยะเวลาผ่อนนาน 7 ปี ช่วยให้ลูกหนี้กลับมาตั้งตัวและพยุงธุรกิจต่อไปได้ โดย บสย. ได้เปิดช่องทางลงทะเบียน ขอรับคําปรึกษาล่วงหน้าและขอตรวจสุขภาพการเงิน ได้ที่ LINE @tcgfirst
พบกับบูธ บสย. และ บสย. F.A. Center ศูนย์ที่ปรึกษาทางการเงิน SMEs ระหว่าง 20-22 ม.ค. 2566 เวลา 10.00 -18.00 น. ณ ศาลาประชาคม เทศบาลเมืองบ้านสวน จังหวัดชลบุรี
รัฐบาลไทย-ข่าวทำเนียบรัฐบาล-คกก.ควบคุมโรคจากการประกอบอาชีพฯ เห็นชอบ กม.กำหนดคุณสมบัติของหน่วยงานอื่นใดของรัฐในการขึ้นทะเบียนหน่วยบริการ
วันจันทร์ที่ 16 มกราคม 2566
คกก.ควบคุมโรคจากการประกอบอาชีพฯ เห็นชอบ กม.กําหนดคุณสมบัติของหน่วยงานอื่นใดของรัฐในการขึ้นทะเบียนหน่วยบริการ
คณะกรรมการควบคุมโรคจากการประกอบอาชีพฯ เห็นชอบร่างประกาศกําหนดคุณสมบัติหน่วยงานอื่นใดของรัฐ     ในการขึ้นทะเบียนหน่วยบริการ และการแต่งตั้งคณะอนุกรรมการภายใต้คณะกรรมการควบคุมโรคจากการประกอบอาชีพฯเพิ่มเติม
คณะกรรมการควบคุมโรคจากการประกอบอาชีพฯ เห็นชอบร่างประกาศกําหนดคุณสมบัติหน่วยงานอื่นใดของรัฐ ในการขึ้นทะเบียนหน่วยบริการ และการแต่งตั้งคณะอนุกรรมการภายใต้คณะกรรมการควบคุมโรคจากการประกอบอาชีพฯเพิ่มเติม พร้อมรับทราบสถานการณ์โรคจากการประกอบอาชีพและโรคจากสิ่งแวดล้อม ห่วงสถานการณ์ฝุ่น PM2.5 อาจรุนแรงกว่าปี 2565
วันนี้ (16 มกราคม 2566) ณ กระทรวงสาธารณสุข นพ.ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรีและที่ปรึกษารัฐมนตรีว่าการกระทรวงสาธารณสุข ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการควบคุมโรคจากการประกอบอาชีพและโรคจากสิ่งแวดล้อม ครั้งที่ 1/2566 โดยมี นพ.ธเรศ กรัษนัยรวิวงค์ อธิบดีกรมควบคุมโรค กรรมการผู้ทรงคุณวุฒิ และคณะกรรมการจากหน่วยงานที่เกี่ยวข้องเข้าร่วมการประชุม
นพ.ประพนธ์ กล่าวว่า ปี 2566 กระทรวงสาธารณสุขได้วางยุทธศาสตร์ และกรอบการดําเนินงาน ภายใต้ พ.ร.บ.ควบคุมโรคจากการประกอบอาชีพและโรคจากสิ่งแวดล้อม พ.ศ. 2562 โดยเน้นการสื่อสารสร้างการรับรู้ ยกระดับการเฝ้าระวังดูแลสุขภาพประชาชน ให้ได้รับการดูแลอย่างทันท่วงที นําไปสู่การบังคับใช้กฎหมายอย่างเป็นรูปธรรม
นอกจากนี้ ที่ประชุมยังรับทราบสถานการณ์โรคจากการประกอบอาชีพและโรคจากสิ่งแวดล้อม ทั้งสถานการณ์ฝุ่น PM2.5 ที่คาดว่า จะมีความรุนแรงมากกว่าปี 2565 จากสภาพอุตุนิยมวิทยาและปรากฏการณ์ “ลานีญา” รวมทั้งพบว่า ในปี 2565 อัตราป่วยโรคจากการประกอบอาชีพ เช่น โรคพิษจากสารกําจัดศัตรูพืช โรคซิลิโคสิสจากฝุ่นซิลิกา โรคจากแอสเบสตอส (แร่ใยหิน) มีแนวโน้มจํานวนผู้ป่วยเพิ่มขึ้น และความก้าวหน้าการดําเนินงานภายใต้ พ.ร.บ.ควบคุมโรคจากการประกอบอาชีพฯ สามารถจัดทําอนุบัญญัติได้เกินเป้าหมาย มีการจัดตั้งหน่วยปฏิบัติการฯ หรือ EnvOcc CU แล้ว 58 จังหวัด มีแผนการสื่อสาร พ.ร.บ. มีการบูรณาการเพื่อพัฒนาโรงเรียนต้นแบบ ลดโรค “Safety school model” มีแผนฝึกปฏิบัติการนําร่องกลไกตาม พ.ร.บ. (Sandbox) ทั้งนี้ อยู่ระหว่างการนําเสนอร่างประกาศกระทรวงสาธารณสุข เรื่อง ชื่อหรืออาการสําคัญของโรคจากการประกอบอาชีพ ฉบับที่ 2 พ.ศ. .... และ เรื่อง ชื่อหรืออาการสําคัญของโรคจากสิ่งแวดล้อม ฉบับที่ 3 พ.ศ. .... ต่อคณะอนุกรรมการด้านกฎหมาย
โดยที่ประชุมมีมติเห็นชอบ 2 เรื่อง ได้แก่ 1. (ร่าง) ประกาศกระทรวงสาธารณสุข เรื่อง คุณสมบัติของหน่วยงานอื่นใดของรัฐที่จะดําเนินการขึ้นทะเบียนแก่หน่วยบริการอาชีวเวชกรรมหรือเวชกรรมสิ่งแวดล้อม ตามพระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. 2562 พ.ศ. ... และ 2. การแก้ไขเพิ่มเติมองค์ประกอบคณะอนุกรรมการภายใต้คณะกรรมการควบคุมโรคจากการประกอบอาชีพฯ เพื่อให้การดําเนินงานคล่องตัว ต่อเนื่อง และมีประสิทธิภาพมากยิ่งขึ้น
******************************* 16 มกราคม 2566
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว พระราชทานดอกไม้และสิ่งของแก่ราษฎรจิตอาสาที่ได้รับบาดเจ็บจากการเข้าช่วยดับเพลิงไหม้บ้านเรือนราษฎรพื้นที่ขอนแก่น พร้อมรับไว้เป็นคนไข้ในพระบรมราชานุเคราะห์
วันจันทร์ที่ 16 มกราคม 2566
16/01/2566
พระบาทสมเด็จพระเจ้าอยู่หัว พระราชทานดอกไม้และสิ่งของแก่ราษฎรจิตอาสาที่ได้รับบาดเจ็บจากการเข้าช่วยดับเพลิงไหม้บ้านเรือนราษฎรพื้นที่ขอนแก่น พร้อมรับไว้เป็นคนไข้ในพระบรมราชานุเคราะห์
พระบาทสมเด็จพระเจ้าอยู่หัว พระราชทานดอกไม้และสิ่งของแก่ราษฎรจิตอาสาที่ได้รับบาดเจ็บจากการเข้าช่วยดับเพลิงไหม้บ้านเรือนราษฎรในพื้นที่จังหวัดขอนแก่น พร้อมรับไว้เป็นคนไข้ในพระบรมราชานุเคราะห์
เมื่อวันที่ 15 มกราคม 2566 เวลา 11.00 น. พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้นายไกรสร กองฉลาด ผู้ว่าราชการจังหวัดขอนแก่น เป็นผู้เชิญสิ่งของพระราชทานไปมอบให้นายณัฐวัฒิ ดีบุญมี ณ ชุมแพ ราษฎรจิตอาสาที่ช่วยดับเพลิงและโดนไฟลวกบริเวณหัวเข่าไปจนถึงศรีษะ ณ โรงพยาบาลขอนแก่น อําเภอเมืองขอนแก่น จังหวัดขอนแก่น
นายไกรสร กองฉลาด ผู้ว่าราชการจังหวัดขอนแก่น เปิดเผยว่า เมื่อวันที่ 29 ธันวาคม 2565 เวลา 06.44 น. ได้เกิดเหตุการณ์เพลิงไหม้บ้านเรือนของนายณัฐวุฒิ จันทมาส บ้านเลขที่ 93 หมู่ที่ 6 บ้านสมบูรณ์สุข ตําบลโนนสะอาด อําเภอชุมแพ จังหวัดขอนแก่น โดยนายณัฐวัฒิ ดีบุญมี ณ ชุมแพ ได้เป็นราษฎรจิตอาสา เข้าไปช่วยดับเพลิงที่กําลังไหม้บ้านหลังดังกล่าว จนกระทั่งตัวเองได้รับบาดเจ็บโดนไฟลวกบริเวณหัวเข่าไปจนถึงศรีษะ และได้เข้ารับการรักษาพยาบาล ณ โรงพยาบาลศูนย์ขอนแก่น อําเภอเมืองขอนแก่น จังหวัดขอนแก่น ตั้งแต่วันที่ 29 ธันวาคม 2565 จนถึงปัจจุบัน
"เมื่อความทราบเบื้องพระยุคลบาท พระบาทสมเด็จพระเจ้าอยู่หัว ทรงพระกรุณาโปรดเกล้าฯ รับนายณัฐวัฒิ ดีบุญมี ณ ชุมแพ ราษฎรจิตอาสา ไว้เป็นคนไข้ในพระบรมราชานุเคราะห์ พร้อมทั้งพระราชทานดอกไม้และตะกร้าสิ่งของเยี่ยมเพื่อเป็นขวัญกําลังใจให้หายป่วยโดยเร็ว ซึ่งการได้รับสิ่งของพระราชทานเยี่ยมครั้งนี้ ได้สร้างความปลาบปลื้ม และซาบซึ้งในพระมหากรุณาธิคุณ แก่ผู้ได้รับบาดเจ็บและครอบครัวอย่างหาที่สุดมิได้ " ผวจ.ขอนแก่น กล่าวเพิ่มเติม
รัฐบาลไทย-ข่าวทำเนียบรัฐบาล-ดีอีเอส หารือ Apple แจ้งเตือนระงับข้อมูลผิดกฎหมายออนไลน์
วันจันทร์ที่ 16 มกราคม 2566
ดีอีเอส หารือ Apple แจ้งเตือนระงับข้อมูลผิดกฎหมายออนไลน์
ดีอีเอส หารือ Apple แจ้งเตือนระงับข้อมูลผิดกฎหมายออนไลน์
วันนี้ 16 ม.ค.66 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ต้อนรับผู้แทนจาก Apple Inc ในโอกาสเข้าพบหารือเกี่ยวกับประกาศกระทรวงดิจิทัลเพื่อเศรษฐกิจและสังคม เรื่องขั้นตอนการแจ้งเตือน การระงับการทําให้แพร่หลายของข้อมูลคอมพิวเตอร์และการนําข้อมูลคอมพิวเตอร์ออกจากระบบคอมพิวเตอร์ พ.ศ.2565 เพื่อระงับเนื้อหาข้อมูลเท็จ ความมั่นคง ลามกอนาจาร หลังรับแจ้งการกระทําผิด ณ ห้องประชุม 801 ชั้น 8 สป.ดศ.
____________________
รัฐบาลไทย-ข่าวทำเนียบรัฐบาล-รองนายกฯ อนุทิน เตรียมนำคณะเข้าร่วม 2 ภารกิจใหญ่ ประชุม WEF  ที่เมืองดาวอส-คลอสเตอร์ สมาพันธรัฐสวิส และการลงนามความร่วมมือด้านจีโนมิกส์ ที่กรุงลอนดอน สหราชอาณาจักร 17-22 ม.ค. นี้
วันจันทร์ที่ 16 มกราคม 2566
16/01/2566
รองนายกฯ อนุทิน เตรียมนําคณะเข้าร่วม 2 ภารกิจใหญ่ ประชุม WEF  ที่เมืองดาวอส-คลอสเตอร์ สมาพันธรัฐสวิส และการลงนามความร่วมมือด้านจีโนมิกส์ ที่กรุงลอนดอน สหราชอาณาจักร 17-22 ม.ค. นี้
รองนายกฯ อนุทิน เตรียมนําคณะเข้าร่วม 2 ภารกิจใหญ่ ประชุม WEF  ที่เมืองดาวอส-คลอสเตอร์ สมาพันธรัฐสวิส และการลงนามความร่วมมือด้านจีโนมิกส์ ที่กรุงลอนดอน สหราชอาณาจักร 17-22 ม.ค. นี้
วันที่ 16 ม.ค. 66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 17-22 ม.ค. 66 นายอนุทิน ชาญวีรกูล รองนายกรัฐมนตรีและรมว.สาธารณสุข มีกําหนดการนําคณะผู้บริหารจากกระทรวงสาธารณสุขเข้าร่วม 2 ภารกิจสําคัญใน 2 ประเทศ ประกอบด้วยการเข้าร่วมประชุม World Economic Forum (WEF) ณ เมืองดาวอส-คลอสเตอร์ สมาพันธรัฐสวิส และการลงนามบันทึกความเข้าใจว่าด้วยความร่วมมือด้านจีโนมิกส์ ณ กรุงลอนดอน สหราชอาณาจักร
สําหรับการประชุม WEF ที่เมืองดาวอส-คลอสเตอร์ สมาพันธรัฐสวิส ปีนี้จัดการประชุมขึ้นระหว่างวันที่ 16-20 ม.ค. 66 ภายใต้หัวข้อ "Cooperation in a Fragmented World" มีผู้นําระดับสูงทางการเมือง อาทิ ผู้นํารัฐบาล รัฐมนตรีคลัง รัฐมนตรีการค้า รัฐมนตรีต่างประเทศ ผู้ว่าการธนาคารกลาง และภาคธุรกิจจากทั่วโลกตลอดจนองค์กรระหว่างประเทศเข้าร่วม ซึ่งในส่วนของประเทศไทยนอกจากนายอนุทินพร้อมคณะแล้ว นายอาคม เติมพิทยาไพสิฐ รมว.คลัง จะเข้าร่วมในการประชุมด้วย
ทั้งนี้ นายอนุทินพร้อมคณะจะเข้าร่วมประชุมในวันที่ 17-18 ม.ค. 66 ในหัวข้อ Health Systems Transformation ซึ่งที่ประชุมจะหารือกันถึงความร่วมมือระดับโลกทั้งภาครัฐและเอกชนเกี่ยวกับระบบดูแลสุขภาพที่มีความยั่งยืน และหัวข้อ The Pulling Power of ASEAN เกี่ยวกับบทบาทของอาเซียนท่ามกลางการแข่งขันทางภูมิเศรษฐศาสตร์ที่รุนแรง และบทบาทการมีส่วนช่วยสร้างเสถียรภาพและความมั่งคั่งของโลกตลอดจนความร่วมมือในภูมิภาค
น.ส.ไตรศุลี กล่าวว่า ในช่วงร่วมประชุม WEF รองนายกรัฐมนตรียังมีกําหนดการร่วมหารือกับผู้นําจากประเทศต่างๆ ในหัวข้อ How to Restart Global Cooperation ซึ่งจะว่าด้วยความร่วมมือระดับโลกในระยะต่อไปเพื่อรับกับความท้าทายระดับโลกในประเด็นหลักๆ ไม่ว่าจะเป็นภาวะโลกร้อน เศรษฐกิจที่อ่อนแอลง วิกฤตการณ์ด้านอาหารและพลังงาน รวมถึงมีกําหนดการพบปะกับผู้แทนประเทศและผู้บริหารองค์กรธุรกิจระดับโลกเป็นการเฉพาะหลายรายด้วยกัน
จากนั้นนายอนุทินพร้อมคณะจะเดินทางไปยังกรุงลอนดอน เพื่อเข้าร่วมพิธีลงนามบันทึกความเข้าใจว่าด้วยความร่วมมือด้านจีโนมิกส์ ระหว่าง Genomics Thailand และ Genomics England และหารือแนวทางการดําเนินความร่วมมือในอนาคตทั้งด้านการแพทย์ และการวิจัย ซึ่งในระหว่างนี้ยังมีกําหนดพบหารือกับหน่วยงานที่ดูแลความร่วมมือกับประเทศในกลุ่มอินโด-แปซิฟิก หน่วยงานที่ผลักดันเรื่องหลักประกันสุขภาพถ้วนหน้าของอังกฤษ เพื่อแสวงหาความร่วมมือระหว่าง 2 ประเทศ ซึ่งจะนําไปสู่ประโยชน์ในการพัฒนาระบบดูแลสุขภาพคนไทยให้ดียิ่งขึ้นด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมร่วมชมการแสดง รายการ "ผันผ่านกาลเวลา ล้ำเลอค่าโรงละคร" เนื่องในวาระปิดปรับปรุงโรงละครแห่งชาติ
วันจันทร์ที่ 16 มกราคม 2566
รัฐมนตรีว่าการกระทรวงวัฒนธรรมร่วมชมการแสดง รายการ "ผันผ่านกาลเวลา ล้ําเลอค่าโรงละคร" เนื่องในวาระปิดปรับปรุงโรงละครแห่งชาติ
รัฐมนตรีว่าการกระทรวงวัฒนธรรมร่วมชมการแสดง รายการ "ผันผ่านกาลเวลา ล้ําเลอค่าโรงละคร" เนื่องในวาระปิดปรับปรุงโรงละครแห่งชาติ
รัฐมนตรีว่าการกระทรวงวัฒนธรรมร่วมชมการแสดง รายการ "ผันผ่านกาลเวลา ล้ําเลอค่าโรงละคร" เนื่องในวาระปิดปรับปรุงโรงละครแห่งชาติ
เมื่อเร็วๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมชมการแสดง รายการ “ผันผ่านกาลเวลา ล้ําเลอค่าโรงละคร" เนื่องในวาระปิดปรับปรุงโรงละครแห่งชาติ โดยมี นายพนมบุตร จันทรโชติ อธิบดีกรมศิลปากร นายสถาพร เที่ยงธรรม รองอธิบดีกรมศิลปากร ผู้บริหารกระทรวงวัฒนธรรม ผู้แทนจากหน่วยงานที่เกี่ยวข้อง และประชาชนเข้าร่วม ณ โรงละครแห่งชาติ เขตพระนคร กรุงเทพฯ
ในโอกาสนี้ กรมศิลปากร โดยสํานักการสังคีตได้จัดนิทรรศการประวัติความเป็นมาของโรงละครแห่งชาติ รวมทั้งภาพถ่ายเก่าเล่าถึงอดีตที่เกี่ยวข้องกับโรงละครแห่งชาติ การบรรเลง – ขับร้องและการแสดงรายการ “ผันผ่านกาลเวลา ล้ําเลอค่าโรงละคร”
ประกอบด้วย การบรรเลง - ขับร้อง ดนตรีสากล “สําเนียงเสียงฝรั่งหลวง งามโชติช่วงเพลงกรมศิลป์” การแสดงละคร เรื่องไกรทอง ตอนไกรทองรบชาละวัน และการแสดงโขน เรื่องรามเกียรติ์ ชุด “รามบดีจักรีวงศ์”
นอกจากนี้ ยังได้จัดการแสดงรายการ “เหมันต์เบิกบาน สุขสราญสังคีต” โครงการดนตรีสําหรับประชาชน ปีที่ 66 ซึ่งเป็นการแสดงประจําปีของสํานักการสังคีต เพื่อเผยแพร่และอนุรักษ์ศิลปวัฒนธรรม โดยมีการแสดงหลากหลายรูปแบบทั้งการแสดงโขน ละคร วิพิธทัศนา การบรรเลงดนตรีไทย ดนตรีสากล โดยศิลปินของสํานักการสังคีต กรมศิลปากร กําหนดจัดการแสดงทุกวันอาทิตย์ ระหว่างวันอาทิตย์ที่ 18 ธันวาคม 2565 ถึงวันอาทิตย์ที่ 26 มีนาคม 2566 เวลา 17.30 – 19.30 น. ณ สังคีตศาลา เวทีกลางแจ้ง บริเวณพิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-รัฐบาลเห็นชอบวันหยุดราชการเพิ่มเป็นกรณีพิเศษ กระตุ้นการท่องเที่ยว
วันจันทร์ที่ 16 มกราคม 2566
รัฐบาลเห็นชอบวันหยุดราชการเพิ่มเป็นกรณีพิเศษ กระตุ้นการท่องเที่ยว
วันพุธที่ 11 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลกระตุ้นการท่องเที่ยวและการบริโภคภายในประเทศอย่างต่อเนื่อง
โดยเห็นชอบการกําหนดวันหยุดราชการเพิ่มเติมเป็นกรณีพิเศษ ประจําปี 2566 จํานวน 1 วัน คือ วันศุกร์ที่ 5
พ.ค. 2566 เพื่อให้มีวันหยุดต่อเนื่องตั้งแต่วันพฤหัสบดี ที่ 4 พ.ค. ซึ่งเป็นวันฉัตรมงคล ถึงวันอาทิตย์ ที่ 7 พ.ค.
รวมเป็นวันหยุดต่อเนื่อง 4 วัน ส่งเสริมให้เกิดการเดินทางท่องเที่ยวภายในประเทศ
การเดินทางกลับภูมิลําเนาของผู้ทํางานต่างถิ่น
กระจายรายได้ไปสู่แหล่งท่องเที่ยวและผู้ประกอบการธุรกิจท่องเที่ยวรวมถึงธุรกิจที่เกี่ยวเนื่องต่าง ๆ ในภูมิภาค
กระตุ้นให้เกิดการขับเคลื่อนทางเศรษฐกิจเพิ่มมากขึ้น ทั้งนี้
เมื่อรวมวันหยุดราชการเพิ่มเติมเป็นกรณีพิเศษดังกล่าวแล้ว ทําให้ปี 2566 มีวันหยุดราชการรวมทั้งสิ้น 19 วัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธอส. ช่วยลูกค้า NPL ในงานมหกรรมร่วมใจแก้หนี้ฯ ครั้งที่ 4 จ.ชลบุรี นำโดย M22 ดอกเบี้ย 0% ต่อปี นาน 10 เดือน
วันจันทร์ที่ 16 มกราคม 2566
16/01/2566
ธอส. ช่วยลูกค้า NPL ในงานมหกรรมร่วมใจแก้หนี้ฯ ครั้งที่ 4 จ.ชลบุรี นําโดย M22 ดอกเบี้ย 0% ต่อปี นาน 10 เดือน
ธอส.  ร่วมงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 ระหว่างวันที่ 20-22 มกราคม 2566 ณ ศาลาประชาคมเทศบาลเมืองบ้านสวน จ.ชลบุรี เพื่อให้ความช่วยเหลือลูกค้าปัจจุบันที่ยังได้รับผลกระทบด้านรายได้
ธนาคารอาคารสงเคราะห์ (ธอส.) ร่วมงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 ระหว่างวันที่ 20-22 มกราคม 2566 ณ ศาลาประชาคมเทศบาลเมืองบ้านสวน จ.ชลบุรี เพื่อให้ความช่วยเหลือลูกค้าปัจจุบันที่ยังได้รับผลกระทบด้านรายได้ นําโดย มาตรการ 22 [M22] : สําหรับลูกค้ารายย่อยสถานะ NPL หรือ ลูกค้ารายย่อยสถานะ NPL ที่อยู่ระหว่างการใช้มาตรการ/ปรับโครงสร้างหนี้ ที่กู้เงินกับธนาคารมาแล้วไม่น้อยกว่า 1 ปี ให้ผ่อนชําระเงินงวดต่ําพร้อมลดอัตราดอกเบี้ยเงินกู้พิเศษ ระยะเวลา 2 ปี แบ่งเป็น ในเดือนที่ 1-10 ผ่อนชําระเพียงงวดละ 1,000 บาท คิดดอกเบี้ยเท่ากับ 0% ต่อปี (ตัดชําระเงินต้นทั้งหมด) เดือนที่ 11-18 คิดเงินงวดจากอัตราดอกเบี้ย 1.99% ต่อปี และเดือนที่ 19-21 คิดเงินงวดจากอัตราดอกเบี้ย 3.90% ต่อปี เดือนที่ 22-24 คิดเงินงวดจากอัตราดอกเบี้ย MRR-2.00% ต่อปี ทั้งนี้ หากลูกค้าชําระเกินที่ธนาคารกําหนดจะนําไปตัดดอกเบี้ยค้างชําระของลูกค้า(ถ้ามี) ผู้ที่สนใจสามารถลงทะเบียนแก้ไขหนี้ได้ที่เว็บไซต์ https://ln15.gsb.or.th/WEB-DEBT/ สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL , Mobile Application : GHB ALL GEN และwww.ghbank.co.th
รัฐบาลไทย-ข่าวทำเนียบรัฐบาล-​รัฐบาลจัดงานวันครู ปี 2566 พลังครู หัวใจของการพลิกโฉมคุณภาพการศึกษา
วันจันทร์ที่ 16 มกราคม 2566
16/01/2566
​รัฐบาลจัดงานวันครู ปี 2566 พลังครู หัวใจของการพลิกโฉมคุณภาพการศึกษา
วันจันทร์ที่ 16 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลให้ความสําคัญกับครูไทยซึ่งเป็นผู้มีบทบาทสําคัญอย่างมากต่อการสร้างอนาคตของชาติ
โดยจัดงานวันครูประจําปี พ.ศ.2566 ภายใต้แนวคิด “พลังครู คือ หัวใจของการพลิกโฉมคุณภาพการศึกษา”
เพื่อประกอบพิธีระลึกถึงพระคุณบูรพาจารย์ ส่งเสริมสามัคคีธรรมระหว่างครู
และความเข้าใจอันดีระหว่างครูกับประชาชน
ตลอดจนยกย่องเชิดชูเกียรติผู้ประกอบวิชาชีพทางการศึกษาที่ประกอบคุณงามความดี
หรือทําคุณประโยชน์ต่อวงการการศึกษาให้เป็นที่ประจักษ์แก่สาธารณชน
และเป็นแบบอย่างให้เยาวชนรุ่นหลังได้ยึดถือปฏิบัติตาม โดยงานในส่วนกลางจัดขึ้นในวันนี้ (16) – 17
ม.ค.2566 ณ หอประชุมคุรุสภาและสนามหญ้าหน้ากระทรวงศึกษาธิการ
ผู้สนใจรับชมถ่ายทอดสดผ่านทางออนไลน์ได้ที่ www.วันครู.com
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-GISTDA จัดงานวันเด็กฯสุดปัง บรรดาผู้ปกครองพาลูกจูงหลานสวมแมสตามมาตรการโควิด-19 ท่องอวกาศที่ Space Inspirium ทะลุกว่า 3,000 คน
วันจันทร์ที่ 16 มกราคม 2566
GISTDA จัดงานวันเด็กฯสุดปัง บรรดาผู้ปกครองพาลูกจูงหลานสวมแมสตามมาตรการโควิด-19 ท่องอวกาศที่ Space Inspirium ทะลุกว่า 3,000 คน
GISTDA จัดงานวันเด็กฯสุดปัง บรรดาผู้ปกครองพาลูกจูงหลานสวมแมสตามมาตรการโควิด-19 ท่องอวกาศที่ Space Inspirium ทะลุกว่า 3,000 คน
สุดคึกคักตั้งแต่เช้าถึงบ่ายกับกิจกรรมวันเด็กแห่งชาติประจําปี 2566 ที่ GISTDA จัดขึ้น ณ Space Inspirium อําเภอศรีราชา จังหวัดชลบุรี โดยโซนที่ได้รับความสนใจมากที่สุดหนีไม่พ้นโซน GRAVITY ที่เพิ่งเปิดใหม่ในวันนี้ ด้านนางสาวปราณปริยา วงค์ษา ผู้อํานวยการสํานักพัฒนาเครือข่ายองค์ความรู้ของGISTDA กล่าวว่า ภูมิใจมากที่กิจกรรมต่างๆ ที่ GISTDA นํามามอบให้กับเด็กๆ ในวันเด็กแห่งขาติปีนี้ได้รับการตอบรับเป็นอย่างดีจากผู้ปกครองและน้องๆหนูๆ ซึ่งทําให้เรามองเห็นถึงความสนใจและศักยภาพของเด็กไทยที่มีความรู้ความสามารถที่หลากหลาย กล้าคิด กล้าแสดงออก และพยายามเข้าถึงในทุกๆ กิจกรรมด้านเทคโนโลยีอวกาศและภูมิสารสนเทศที่ไม่ได้จํากัดแค่กลุ่มคนในเขตกรุงเทพฯ เท่านั้น แต่ยังรวมถึงส่วนภูมิภาคอีกด้วย ซึ่งสอดรับกับเป้าหมายการพัฒนากําลังคนด้านเทคโนโลยีอวกาศและภูมิสารสนเทศของประเทศ
รัฐบาลไทย-ข่าวทำเนียบรัฐบาล-“กอช. ชวน ตี๋-หมวย แบ่งอั่งเปามาออม พร้อมเงินสมทบเพิ่ม เป็นอั่งเปาทวีคูณ เสริมมั่งมีตลอดชีพ”
วันจันทร์ที่ 16 มกราคม 2566
16/01/2566
“กอช. ชวน ตี๋-หมวย แบ่งอั่งเปามาออม พร้อมเงินสมทบเพิ่ม เป็นอั่งเปาทวีคูณ เสริมมั่งมีตลอดชีพ”
กอช. เชิญชวนน้องๆ ที่มีอายุตั้งแต่ 15 ปีขึ้นไป แบ่งเงินอั่งเปามาออม ถือเป็นฤกษ์ดีตรุษจีน เริ่มต้นปีด้วยการวางแผนการเงิน สร้างวินัยการออม โดยสมัครเป็นสมาชิก หรือออมเงินต่อเนื่องกับ กอช.
กองทุนการออมแห่งชาติ หรือ กอช. เชิญชวนน้องๆ ที่มีอายุตั้งแต่ 15 ปีขึ้นไป แบ่งเงินอั่งเปามาออม ถือเป็นฤกษ์ดีตรุษจีน เริ่มต้นปีด้วยการวางแผนการเงิน สร้างวินัยการออม โดยสมัครเป็นสมาชิก หรือออมเงินต่อเนื่องกับ กอช. รับสิทธิ์รัฐสมทบเงินออมเพิ่มตามช่วงอายุ ช่วยเสริมความมั่นคงทางการเงินให้ลูกหลาน
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า เทศกาลตรุษจีนเป็นช่วงที่พี่น้องประชาชนไทยเชื้อสายจีนได้เฉลิมฉลองวันขึ้นปีใหม่ รวมทั้งเป็นช่วงเวลาที่เด็กๆ ได้รับอั่งเปาจากผู้ใหญ่ตามธรรมเนียมปฏิบัติมาอย่างต่อเนื่อง ในโอกาสเทศกาลมงคล กอช. จึงขอเชิญชวนน้องๆ หรือคุณพ่อคุณแม่ ผู้ปกครอง เริ่มต้นสร้างวินัยการออมให้กับลูกหลาน โดยการแบ่งเงินอั่งเปามาออมกับ กอช. ตั้งแต่ 50 บาทขึ้นไป สูงสุดไม่เกิน 13,200 บาทต่อปี ได้รับเงินสมทบเพิ่มตามช่วงอายุสูงสุด 100% หรือไม่เกิน 1,200 บาทต่อปี เป็นอั่งเปาเพิ่มพูนทวีคูณ เสริมความมั่นคงและมั่งมีตลอดชีพ กรณีน้องที่เป็นสมาชิก กอช. ได้เข้าทํางานในระบบเป็นข้าราชการหรือพนักงานประจําของเอกชน ยังสามารถส่งเงินออมกับ กอช. ต่อได้ ใช้ลดหย่อนภาษี พร้อมรับผลประโยชน์ตอบแทนจากการลงทุนต่อเนื่องทุกปี
สําหรับช่องทางในการสมัครและส่งเงินออมต่อเนื่อง ได้ที่แอปพลิเคชัน กอช. ไลน์ กอช. “@nsf.th” หรือหน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารกรุงไทย ธนาคารอาคารสงเคราะห์ ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เทสโก้โลตัส ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ชาวกทม.ห้ามพลาด!“จุรินทร์”Kick off พาณิชย์ลดราคา!ยกทัพสินค้าร่วม 1,000 รายการ ลดสูงสุด 60% ขายถูกทั่วกรุงเทพฯ เริ่มบางขุนเทียน 16-18 ม.ค.นี้
วันจันทร์ที่ 16 มกราคม 2566
ชาวกทม.ห้ามพลาด!“จุรินทร์”Kick off พาณิชย์ลดราคา!ยกทัพสินค้าร่วม 1,000 รายการ ลดสูงสุด 60% ขายถูกทั่วกรุงเทพฯ เริ่มบางขุนเทียน 16-18 ม.ค.นี้
วันที่ 16 มกราคม 2566 เวลา 10.00 น. นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดงานพาณิชย์ลดราคา! ช่วยประชาชน@กทม.
พร้อมด้วยนายบุณย์ธีร์ พานิชประไพ เลขานุการรัฐมนตรีว่าการกระทรวงพาณิชย์ นายกีรติ รัชโน ปลัดกระทรวงพาณิชย์ นายวัฒนศักย์ เสือเอี่ยม อธิบดีกรมการค้าภายใน นางดรุณวรรณ ชาญพิพัฒนชัย คณะที่ปรึกษารัฐมนตรีว่าการกระทรวงพาณิชย์ และนายสารัช ม่วงศิริ สมาชิกสภากรุงเทพมหานครเขตบางขุนเทียน ที่บริเวณถนนด้านข้างสํานักงานเขตบางขุนเทียน
นายจุรินทร์ กล่าวว่า โครงการพาณิชย์ลดราคา!ช่วยประชาชน ดําเนินการมาจนถึง Lot ที่ 22 สามารถลดภาระค่าครองชีพให้กับพี่น้องประชาชนทั้งประเทศ รวม 22 Lot กว่า 10,000 ล้านบาทในช่วงที่ผ่านมา อย่างน้อยในยามที่โลกประสบภาวะเงินเฟ้อและประเทศไทยเป็นประเทศหนึ่งที่ได้รับผลกระทบราคาพลังงานสูงขึ้นมากเป็นต้นทุนการผลิต ประเทศไทยถือเป็นประเทศหนึ่งในไม่กี่ประเทศที่ตัวเลขเงินเฟ้ออยู่ในระดับต่ํากว่าหลายประเทศในโลก โครงการพาณิชย์ลดราคา!ช่วยประชาชนคือโครงการที่เป็นรูปธรรมที่กระทรวงพาณิชย์โดยกรมการค้าภายในจัดทําขึ้นภายใต้นโยบายที่ตนมอบและมีส่วนลดภาระค่าครองชีพได้เยอะในช่วงที่ผ่านมา
“วันนี้เป็นอีกหนึ่งในโครงการพาณิชย์ลดราคา!ช่วยประชาชนจัดขึ้นทั่วประเทศ ซึ่งมี 2 โครงการในช่วงนี้ คือ พาณิชย์ลดราคา! ช่วยประชาชน Lot 22 (New Year Grand Sale 2023) จัดตั้งแต่วันที่ 21 ธ.ค.65 ถึง 31 ม.ค. 66 และในกรุงเทพมหานครจะจัดพาณิชย์ลดราคา! 5 จุด รวมทั้งทั่วประเทศทุกจังหวัด วันนี้เป็นการจัดลดราคาที่เขตบางขุนเทียน จะมีส่วนช่วยลดภาระค่าครองชีพให้กับพี่น้องประชาชนในเขตบางขุนเทียนรวมทั้งฝั่งธนบุรีที่สะดวกมาจับจ่ายใช้สอยที่นี่
โครงการนี้ลดราคาสูงสุดถึง 60% มีบูธจําหน่ายสินค้าราคาถูก 150-200 บูธ มีสินค้ามากกว่า 1,000 รายการ จะช่วยบรรเทาความเดือดร้อนให้กับพี่น้องประชาชนชาวกรุงเทพฯได้ไม่น้อยในบริเวณฝั่งธนบุรี” รองนายกรัฐมนตรีและรัฐมนตรีว่าการกระทรวงพาณิชย์กล่าว
นอกจากนี้นายจุรินทร์ได้ให้สัมภาษณ์ผู้สื่อข่าวต่อว่า สําหรับสินค้าไฮไลต์ เช่น น่องไก่ติดสะโพก 55 บาท/กก. ข้าวสารหอมมะลิถุงละ 5 กก. ราคา 120 บาท น้ํามันพืช ขวดละ 45 บาท ไข่ไก่เบอร์ 2-3 แผงละ 30 ฟอง ราคา 90 บาท( 3 บาท/ฟอง) รวมทั้งสินค้าอื่นอีกเยอะ ซึ่งทํามาต่อเนื่อง และราคาสินค้าในช่วงนี้ได้ปรับลดลงมา นอกจากนี้มีการคาดการณ์ว่าปี 66 เงินเฟ้อจะมีแนวโน้มปรับลดลงมา และเราจะกํากับราคาที่เป็นธรรมไม่ให้เอาเปรียบผู้บริโภค ถ้าพบว่ามีการขึ้นราคาเอาเปรียบผู้บริโภคจะดําเนินคดีข้อหาค้ากําไรเกินควร ซึ่งโทษจําคุกไม่เกิน 7 ปีปรับไม่เกิน 140,000 บาท หรือทั้งจําทั้งปรับและช่วงตรุษจีนได้เตรียมความพร้อมในการเข้าไปดูแลราคาสินค้าในการจับจ่ายใช้สอยในช่วงตรุษจีน ไม่ให้ฉวยโอกาสขึ้นราคา และกระทรวงพาณิชย์จะไปจัดกิจกรรมให้คนไทยเชื้อสายจีนทั่วประเทศที่สามย่านต่อไป ซึ่งกระทรวงพาณิชย์ให้ความสําคัญในการเข้าไปกํากับดูแลราคาสินค้าที่เกี่ยวข้องกับเรื่องนี้
รัฐบาลไทย-ข่าวทำเนียบรัฐบาล-​กสร. สร้างหัวหน้าผู้ประเมิน มุ่งเพิ่มประสิทธิภาพมาตรฐานแรงงานไทย (มรท. 8001-2563)
วันจันทร์ที่ 16 มกราคม 2566
16/01/2566
​กสร. สร้างหัวหน้าผู้ประเมิน มุ่งเพิ่มประสิทธิภาพมาตรฐานแรงงานไทย (มรท. 8001-2563)
.
.
กรมสวัสดิการและคุ้มครองแรงงาน (กสร.) จัดอบรมโครงการพัฒนาสมรรถนะผู้ทําหน้าที่ประเมินมาตรฐานแรงงานไทย หลักสูตร หัวหน้าผู้ประเมินมาตรฐานแรงงานไทย มุ่งเน้นพัฒนาบุคลากรกรม ให้มีคุณสมบัติในการทําหน้าที่เป็นหัวหน้าผู้ประเมินมาตรฐานแรงงานไทยได้ตามหลักเกณฑ์ที่กรมกําหนด และสอดคล้องตามหลักเกณฑ์มาตรฐานสากล
วันที่ 16 มกราคม 2566 เวลา 08.30 น. นายสมพจน์ กวางแก้ว รองอธิบดีกรมสวัสดิการและคุ้มครองแรงงาน (กสร.) เปิดเผยภายหลังการเป็นประธานพิธีเปิดงาน ฝึกอบรมโครงการพัฒนาสมรรถนะผู้ทําหน้าที่ประเมินมาตรฐานแรงงานไทย หลักสูตร หัวหน้าผู้ประเมินมาตรฐานแรงงานไทย ณ โรงแรมเดอะพาลาสโซ กรุงเทพฯ ว่า กรมฯ ต้องการที่จะพัฒนาบุคลากร ให้มีความรู้ ความเข้าใจ เกี่ยวกับข้อกําหนด กระบวนการประเมินมาตรฐานแรงงานไทย เพื่อทําหน้าที่เป็นหัวหน้าผู้ประเมินมาตรฐานแรงงานไทย สืบเนื่องจากกรมฯได้มีการปรับปรุงข้อกําหนดของมาตรฐานแรงงานไทย และประกาศใช้ (มรท. 8001-2563) ซึ่งเป็นฉบับล่าสุดเมื่อวันที่ 24 มีนาคม 2563 เพื่อให้สอดคล้องกับกฎหมายแรงงาน ระเบียบ ประกาศที่เกี่ยวข้อง ตลอดจนสถานการณ์ต่างๆ ที่เปลี่ยนแปลงไป สําหรับรูปแบบการอบรมในวันนี้ประกอบด้วยการบรรยายโดยวิทยากรผู้ทรงคุณวุฒิ การแบ่งกลุ่มวิเคราะห์ข้อบกพร่องและฝึกปฏิบัติการประเมินให้กับสถานประกอบกิจการที่ขอรับรองมาตรฐานแรงงานไทยระดับพื้นฐาน โดยหลักสูตรการอบรมฯ จัดขึ้นในระหว่างวันที่ 16-20 มกราคม 2566มีข้าราชการกรมสวัสดิการและคุ้มครองแรงงานจากส่วนกลางและภูมิภาคเข้าร่วม จํานวนทั้งสิ้น 25 คน
รองอธิบดี กสร. กล่าวเพิ่มเติมว่า หลังเสร็จสิ้นการอบรมหลักสูตรนี้ กรมฯ มุ่งหวังให้เจ้าหน้าที่สามารถปฏิบัติงานได้อย่างมีคุณภาพ มีความน่าเชื่อถือ และนําความรู้ รวมถึงประสบการณ์ที่ได้รับจากการเข้าอบรมนี้ไปใช้ในการปฏิบัติงานด้านมาตรฐานแรงงานไทยให้เกิดผลสัมฤทธิ์ต่อไป
รัฐบาลไทย-ข่าวทำเนียบรัฐบาล-มท.1 Kick-off เว็บแอปพลิเคชัน "เรียกช่าง" อำนวยความสะดวกข้อมูลช่างกว่า 8.5 พันคน ในด้านงานซ่อมแซม ต่อเติม ปรับปรุงบ้าน เพื่อพี่น้องประชาชน
วันจันทร์ที่ 16 มกราคม 2566
16/01/2566
มท.1 Kick-off เว็บแอปพลิเคชัน "เรียกช่าง" อํานวยความสะดวกข้อมูลช่างกว่า 8.5 พันคน ในด้านงานซ่อมแซม ต่อเติม ปรับปรุงบ้าน เพื่อพี่น้องประชาชน
มท.1 Kick-off เว็บแอปพลิเคชัน "เรียกช่าง" อํานวยความสะดวกข้อมูลช่างกว่า 8.5 พันคน ในด้านงานซ่อมแซม ต่อเติม ปรับปรุงบ้าน เพื่อพี่น้องประชาชน
วันนี้ (16 ม.ค. 66) เวลา 10.40 น. ที่กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานเปิดการใช้งานเว็บแอปพลิเคชัน "เรียกช่าง" เพื่ออํานวยความสะดวกประชาชนในการเรียกช่างผู้เชี่ยวชาญในการซ่อมแซมบ้านเรือน โดยมี นายนริศ ขํานุรักษ์ รัฐมนตรีช่วยว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย นายพงศ์รัตน์ ภิรมย์รัตน์ อธิบดีกรมโยธาธิการและผังเมือง ผู้บริหารระดับสูงของกระทรวงมหาดไทย ร่วมในงาน และผู้ว่าราชการจังหวัด นายอําเภอ ทั่วประเทศ ร่วมงานผ่านระบบ Video Conference และ DOPA Channel
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย (มท.1) กล่าวว่า ขอชื่นชมกรมโยธาธิการและผังเมืองที่ได้เล็งเห็นความสําคัญของพี่น้องประชาชนที่มีความต้องการปรับปรุงซ่อมแซมบ้านซึ่งเป็นงานขนาดเล็กและไม่สามารถที่จะหาช่างได้ หรือหากหาผู้รับจ้างมาซ่อมบ้านได้ก็อาจจะเป็นช่างที่ไม่มีคุณภาพ และอาจจะก่อให้เกิดความเสียหายต่อประชาชนเพิ่มมากขึ้น โดยการจัดทําเว็บแอปพลิเคชัน "เรียกช่าง" ในครั้งนี้ จะทําให้เกิดการเสริมสร้างความมั่นใจและการอํานวยความสะดวกให้กับพี่น้องประชาชนในการ "ค้นหาช่าง" ให้ตรงกับความต้องการและสามารถเรียกช่างมาให้บริการ
"ขอขอบคุณทุกคน ทุกฝ่ายที่เกี่ยวข้องในการสํารวจ รวบรวม คัดกรอง ข้อมูลช่าง เพื่อนําเข้าเป็นฐานข้อมูลช่างที่ประชาชนสามารถค้นหาและเลือกช่างที่มีคุณภาพได้ตรงตามความต้องการของประชาชน สะดวก และรวดเร็ว และขอเชิญชวนพี่น้องประชาชนที่ต้องการซ่อมแซมบ้าน โดยเฉพาะเล็ก ๆ น้อย ที่หาช่างไม่ได้หรือหายาก จะง่ายขึ้น ด้วยเว็บแอปพลิเคชัน "เรียกช่าง"" มท.1 กล่าวเพิ่มเติม
นายพงศ์รัตน์ ภิรมย์รัตน์ อธิบดีกรมโยธาธิการและผังเมือง กล่าวว่า เว็บแอปพลิเคชัน "เรียกช่าง" เป็นฐานข้อมูลที่ให้บริการประชาชนที่ต้องการหาช่างปรับปรุง ต่อเติม ซ่อมการบ้านแบบออนไลน์ได้อย่างสะดวก รวดเร็ว ลดเวลา ประหยัดค่าใช้จ่าย ตรงใจ ทั้งนี้ เพื่ออํานวยความสะดวกประชาชนที่มีความต้องการปรับปรุงบ้านซึ่งเป็นงานขนาดเล็กที่ไม่สามารถหาช่างได้หรือหาช่างได้แต่ไม่มีประสบการณ์ ไม่มีคุณภาพ โดยกรมโยธาธิการและผังเมือง ได้พัฒนาการให้บริการประชาชนผ่านเว็บแอปพลิเคชัน "เรียกช่าง" ด้วยการสํารวจข้อมูล คัดกรอง นําเข้าข้อมูลช่างที่มีฝีมือทั้ง 76 จังหวัด ซึ่งขณะนี้มีฐานข้อมูลช่างทั่วประเทศแล้ว 8,500 ราย ทั้งข้อมูลประสบการณ์ ที่อยู่ และเบอร์โทรศัพท์ติดต่อ และจะมีการนําเข้าอัพเดทข้อมูลอย่างต่อเนื่อง ทั้งนี้ พี่น้องประชาชนสามารถใช้งานเว็บแอปพลิเคชัน "เรียกช่าง" ได้ทาง https://webs-apps.dpt.go.th/riakchang/main.php
รัฐบาลไทย-ข่าวทำเนียบรัฐบาล-รัฐบาลชวนเที่ยวงานวันเด็กแห่งชาติปี 2566 ณ ทำเนียบรัฐบาล
วันจันทร์ที่ 16 มกราคม 2566
16/01/2566
รัฐบาลชวนเที่ยวงานวันเด็กแห่งชาติปี 2566 ณ ทําเนียบรัฐบาล
วันพฤหัสบดีที่ 12  มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนเด็กและเยาวชนเที่ยวงานวันเด็กแห่งชาติ ประจําปี 2566 ณ ทําเนียบรัฐบาล
ภายในงานมีกิจกรรมมากมาย เช่น เด็กและเยาวชนนั่งเก้าอี้นายกรัฐมนตรี
มีวิทยากรนําเยี่ยมชมตึกไทยคู่ฟ้าพร้อมเล่าประวัติความเป็นมา
กิจกรรมอ่านข่าวและกิจกรรมถ่ายภาพจําลองการแถลงข่าวโฆษกน้อยที่ศูนย์แถลงข่าวนารีสโมสร
รับชมการแสดงจากวิทยาลัยดุริยางคศิลป์ มหาวิทยาลัยมหิดล โรงเรียนประโคนชัย จ.บุรีรัมย์
สมาคมเยาวชนจิตอาสาพัฒนา และวงดนตรีกรมดุริยางค์ทหารบก กิจกรรมเล่นเกมรับของรางวัลมากมาย
นอกจากนี้ ยังมีขนมและเครื่องดื่มแจกฟรีตลอดงาน ผู้ปกครองพาบุตรหลานเที่ยวงานได้ในวันเสาร์ที่ 14 ม.ค.
2566 ตั้งแต่เวลา 8.00 – 16.00 น. ณ ทําเนียบรัฐบาล ถ.พิษณุโลก เขตดุสิต กทม.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“A money” เพิ่มช่องทางชำระเงินผ่าน “Krungthai NEXT” ยกระดับบริการ ตอบโจทย์ลูกค้ายุคดิจิทัล
วันจันทร์ที่ 16 มกราคม 2566
16/01/2566
“A money” เพิ่มช่องทางชําระเงินผ่าน “Krungthai NEXT” ยกระดับบริการ ตอบโจทย์ลูกค้ายุคดิจิทัล
“ธนาคารกรุงไทย”จับมือ“ไอร่า แอนด์ ไอฟุล” เปิดให้บริการรับชําระเงินบัตรกดเงินสด A money ผ่านแอปฯ Krungthai NEXT เพิ่มความสะดวก รวดเร็ว และปลอดภัย ชําระเงินออนไลน์ได้ทุกที่ทุกเวลา ตอบโจทย์ไลฟ์สไตล์ยุคดิจิทัล
นายยูจิ ฟุคาดะ (Mr.Yuji Fukada) ประธานเจ้าหน้าที่บริหาร บริษัท ไอร่า แอนด์ ไอฟุล จํากัด (มหาชน) ผู้ให้บริการบัตรกดเงินสด “เอมันนี่ (A money)” ภายใต้คอนเซ็ปต์ “A money บัดดี้เรื่องเงิน” กล่าวว่า บริษัทฯ มีนโยบายและให้ความสําคัญกับการพัฒนาบริการ ทั้งในด้านของการนําเทคโนโลยีที่ทันสมัยมาใช้ในการให้บริการ และเพิ่มช่องทางการให้บริการที่หลากหลายอย่างต่อเนื่อง โดยล่าสุดบริษัทฯ ได้ร่วมมือกับธนาคารกรุงไทย เพื่ออํานวยความสะดวกให้กับลูกค้าในการชําระเงินบัตรกดเงินสด A money ผ่าน Krungthai NEXT ซึ่งปัจจุบันเป็นแอปพลิเคชันที่มีความปลอดภัยในการทําธุรกรรมทางการเงินที่ได้รับความนิยมจากประชาชนเป็นอย่างมาก
“บัตรกดเงินสด A money ดําเนินธุรกิจด้วยวิสัยทัศน์การเป็นผู้ให้บริการด้านสินเชื่อส่วนบุคคลที่เติบโตเร็วที่สุดในประเทศไทย และพร้อมก้าวขึ้นเป็นบริษัทที่ให้บริการด้านการเงินชั้นนําของประเทศที่สามารถตอบโจทย์ลูกค้าได้อย่างครบวงจร ที่ผ่านมา ได้มีการร่วมมือกับพันธมิตรหลากหลาย เพื่ออํานวยความสะดวกให้กับลูกค้า สําหรับการเพิ่มช่องทางการชําระเงินสําหรับลูกค้าบัตรกดเงินสด A money ผ่าน Krungthai NEXT ซึ่งเป็นแอปพลิเคชันทางการเงินที่ได้รับความเชื่อถือและนิยมใช้กันอย่างแพร่หลาย สะดวกสบาย ปลอดภัย จ่ายออนไลน์ที่ไหนก็ได้ ตอบโจทย์การทําธุรกรรมทางการเงินสําหรับลูกค้าบัตรกดเงินสด A money ได้แบบไร้ขีดจํากัด” นายฟุคาดะ กล่าว
สําหรับวิธีการใช้งานสําหรับลูกค้าที่ต้องการชําระเงินผ่าน Krungthai NEXT เพียงติดตั้งแอปพลิเคชัน A money และ Krungthai NEXT (รองรับทั้งระบบปฏิบัติการ Android และ iOS) พร้อมลงทะเบียนให้ถูกต้องครบถ้วน หลังจากนั้น เข้าไปที่แอปพลิเคชัน A money กดเช็คยอดที่ต้องการชําระเลือกช่องทางการชําระแบบ “ชําระเงินผ่าน Mobile Banking” แล้วกดเลือกบัญชีเป็นธนาคารกรุงไทย กดดําเนินการต่อ หลังจากนั้น จะสลับไปที่แอปพลิเคชัน Krungthai NEXT ซึ่งสามารถใส่รหัสผ่าน และกดชําระเงิน ได้ทันที สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ A money โทร. 0-2004-5000
นางสาวสุพร สุนทรโรหิต Chief Business Innovation Officer บริษัท อินฟินิธัส บาย กรุงไทย จํากัด ผู้พัฒนาแอปพลิเคชัน “Krungthai NEXT” กล่าวว่า ธนาคารกรุงไทยและบริษัท อินฟินิธัสฯ มุ่งมั่นพัฒนาเทคโนโลยีและนวัตกรรมทางการเงิน พร้อมร่วมมือกับพันธมิตรทุกกลุ่ม ทั้งภาครัฐและเอกชน เพื่อยกระดับบริการให้ตอบโจทย์ลูกค้าในทุกมิติ โดยเฉพาะบริการด้านการชําระเงิน ซึ่งเป็น 1 ใน 5 Ecosystem ที่ธนาคารให้ความสําคัญ โดยความร่วมมือกับบริษัท ไอร่า แอนด์ ไอฟุล ในการรับชําระเงินบัตรกดเงินสด A money ผ่าน Krungthai NEXT ในครั้งนี้ นับเป็นก้าวสําคัญในการสร้างประสบการณ์ที่ดีให้กับลูกค้า A money ทั่วประเทศ ช่วยให้การชําระเงินสะดวก รวดเร็ว สากล ทํารายการได้ทุกที่ทุกเวลา บนมาตรฐานความปลอดภัยระดับสากล ตอบโจทย์วิถีชีวิตยุคใหม่ที่มุ่งทําธุรกรรมการเงินผ่านช่องทางดิจิทัล
รัฐบาลไทย-ข่าวทำเนียบรัฐบาล-รัฐบาลกระตุ้นผู้ประกอบการใช้พลาสติกย่อยสลายได้อย่างต่อเนื่อง
วันจันทร์ที่ 16 มกราคม 2566
16/01/2566
รัฐบาลกระตุ้นผู้ประกอบการใช้พลาสติกย่อยสลายได้อย่างต่อเนื่อง
วันอาทิตย์ที่ 15 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลขับเคลื่อนเศรษฐกิจควบคู่กับการรักษาสมดุลสิ่งแวดล้อมตามแนวนโยบายเศรษฐกิจ BCG
โดยดําเนินมาตรการภาษีกระตุ้นการใช้พลาสติกที่ย่อยสลายได้ทางชีวภาพอย่างต่อเนื่อง
ซึ่งเป็นการกําหนดให้ผู้ประกอบการสามารถนํารายจ่ายจากการซื้อผลิตภัณฑ์พลาสติกที่ย่อยสลายได้ทางชีวภา
พและได้รับการรับรองผลิตภัณฑ์จากสํานักงานเศรษฐกิจอุตสาหกรรม
ไปหักลดหย่อนภาษีเงินได้นิติบุคคลเป็นจํานวน 1.25 เท่าของค่าใช้จ่ายที่จ่ายไป ตั้งแต่วันที่ 1 ม.ค.2565 – 31
ธ.ค.2567โดยผู้ประกอบการสามารถดาวน์โหลดแบบฟอร์มการขอรับใบรับรองผลิตภัณฑ์พลาสติกที่ย่อยสลายได้ทางชีวภ
าพ ผ่านทางเว็บไซต์ www.oie.go.th สอบถามรายละเอียดเพิ่มเติมได้ทางอีเมล [emailprotected]
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. สั่งการตั้งทีมดูแลปัญหาเด็กไร้สัญชาติ 4 จังหวัดภาคเหนือ เร่งขับเคลื่อนศูนย์ช่วยเหลือสังคมตำบลช่วยประชาชนในพื้นที่ห่างไกล
วันจันทร์ที่ 16 มกราคม 2566
รมว.พม. สั่งการตั้งทีมดูแลปัญหาเด็กไร้สัญชาติ 4 จังหวัดภาคเหนือ เร่งขับเคลื่อนศูนย์ช่วยเหลือสังคมตําบลช่วยประชาชนในพื้นที่ห่างไกล
รมว.พม. สั่งการตั้งทีมดูแลปัญหาเด็กไร้สัญชาติ 4 จังหวัดภาคเหนือ เร่งขับเคลื่อนศูนย์ช่วยเหลือสังคมตําบลช่วยประชาชนในพื้นที่ห่างไกล
เมื่อวันที่ 15 ม.ค. 66ที่ห้องประชุมศูนย์พัฒนาราษฎรบนพื้นที่สูง อําเภอเมืองเชียงใหม่ จังหวัดเชียงใหม่ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมติดตามความก้าวหน้า ปัญหาและอุปสรรคในการดําเนินงานของหน่วยงานทีม One Home พม. เขตตรวจราชการที่ 15 (จังหวัดเชียงใหม่ ลําปาง ลําพูน และแม่ฮ่องสอน) ร่วมกับคณะผู้บริหารกระทรวง พม. และหัวหน้าหน่วยงาน รวมจํานวน 34 หน่วยงาน ว่า การขับเคลื่อนศูนย์ช่วยเหลือสังคมตําบลให้นําประโยชน์ของประชาชนในพื้นที่เป็นที่ตั้ง เพราะเราคือองค์กรพัฒนาคุณภาพชีวิตประชาชน เราต้องทําให้ประชาชนมีความสุข ด้วยจิตวิญญาณการทํางานด้านสังคมและต้องลงไปทําด้วยตัวเอง อีกทั้งต้องใช้ช่องทางการสื่อสารที่หลากหลายเพื่อเข้าถึงประชาชนที่ต้องการความช่วยเหลือในพื้นที่ห่างไกลได้ อาทิ การแจ้งเหตุผ่าน Line Group "ศูนย์ช่วยเหลือสังคมตําบล" Line OA "พม.พร้อมช่วย" ในพิษณุโลกโมเดล ระบบวิทยุสื่อสาร เพิ่มเครือข่ายอาสาสมัครพัฒนาสังคมและความมั่นคงของมนุษย์ (อพม.) และบูรณาการกับเครือข่าย "บวร" ในพื้นที่ เป็นต้น
นายจุติ กล่าวต่อไปว่า การแก้ปัญหาเด็กไร้สัญชาติที่ไม่ได้รับสิทธิสวัสดิการสังคมจากภาครัฐ ตนได้มอบหมายให้พัฒนาสังคมและความมั่นคงของมนุษย์ 4 จังหวัด ตั้งทีมดูแลปัญหาเรื่องนี้โดยเฉพาะ ร่วมกับอธิบดีกรมกิจการเด็กและเยาวชน และใช้กลไกจากคณะกรรมการคุ้มครองเด็กจังหวัด โดยให้เป็นวาระจังหวัด อีกทั้งให้ประสานการทํางานร่วมกับองค์กรพัฒนาเอกชน หรือ NGO ในพื้นที่
นายจุติ กล่าวเพิ่มเติมว่า สําหรับการส่งเสริมอาชีพ สร้างรายได้ให้กับกลุ่มเป้าหมายในพื้นที่ เราต้องมีระบบการส่งเสริมอาชีพครบวงจรจนสิ้นสุดกระบวนงาน สร้างสินค้าเชิงสังคม และมีช่องทางและจุดจําหน่ายสินค้าที่หลากหลาย อาทิ ช่องทางจําหน่ายสินค้าออนไลน์ "ทอฝัน by พม." และศูนย์กลางการจําหน่ายสินค้าซอนต้าจากกลุ่มแม่เลี้ยงเดี่ยว เป็นต้น
#พมช่วย24ชม
#ช่วย24ชม
#ข่าวพม
รัฐบาลไทย-ข่าวทำเนียบรัฐบาล-วันเด็กแห่งชาติปี 2566 เด็กดี วิถีไทย
วันจันทร์ที่ 16 มกราคม 2566
16/01/2566
วันเด็กแห่งชาติปี 2566 เด็กดี วิถีไทย
วันเสารที่ 14 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลจัดกิจกรรมฉลองวันเด็กแห่งชาติ ประจําปี 2566 ในวันนี้ (14ม.ค.66) ที่กระทรวงศึกษาธิการ
ภายใต้แนวคิด เด็กดี วิถีไทยเพื่อเปิดประสบการณ์ให้เด็กและเยาวชนได้เรียนรู้ผ่านกิจกรรมเสริมสร้างพลเมืองที่ดี
เรียนรู้วิถีไทยด้วยความสุขและความสนุกตามคําขวัญวันเด็กประจําปีนี้ คือ รู้หน้าที่ มีวินัย ใฝ่ความดี เช่น
กิจกรรมตามรอย...เสนาบดีแห่งวังจันทรเกษม
เยี่ยมชมพิพิธภัณฑ์บอกเล่าเรื่องราวความเป็นมาจากวังจันทรเกษมสู่กระทรวงศึกษาธิการ
การประกวดหนูน้อยแห่งวังจันทรเกษม ตอน ผ้าไทยใส่สนุก
ส่งเสริมให้เด็กและเยาวชนอนุรักษ์ความเป็นไทยในแบบของตนเอง นอกจากนี้
ยังมีการมอบรางวัลแก่เด็กและเยาวชนดีเด่น และเด็กและเยาวชนที่นําชื่อเสียงมาสู่ประเทศชาติ รวม 987 คน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัด กษ. ประชุมขับเคลื่อนการดำเนินงานส่งเสริมอาชีพด้านการเกษตรในจังหวัดชายแดนภาคใต้ จังหวัดยะลา
วันจันทร์ที่ 16 มกราคม 2566
รองปลัด กษ. ประชุมขับเคลื่อนการดําเนินงานส่งเสริมอาชีพด้านการเกษตรในจังหวัดชายแดนภาคใต้ จังหวัดยะลา
รองปลัด กษ. ประชุมขับเคลื่อนการดําเนินงานส่งเสริมอาชีพด้านการเกษตรในจังหวัดชายแดนภาคใต้ จังหวัดยะลา
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมขับเคลื่อนการดําเนินงานส่งเสริมอาชีพด้านการเกษตรในจังหวัดชายแดนภาคใต้ จังหวัดยะลา ร่วมกับหัวหน้าส่วนราชการในสังกัดกระทรวงเกษตรและสหกรณ์จังหวัดยะลา ผ่านระบบ Zoom ติดตามความก้าวหน้าการส่งเสริมอาชีพด้านการเกษตรและแก้ไขปัญหารายสินค้า ดังนี้
1) การส่งเสริมอาชีพ และการส่งเสริมการใช้กองทุนสงเคราะห์เกษตรกร ในการผลิตปุ๋ยอินทรีย์คุณภาพสูง
2) การส่งเสริมการผลิตพืชอาหารสัตว์ เช่น หม่อนไหม หญ้าสยาม ถั่วเหลือง ข้าวโพด หญ้าเนเปียร์ฯ เพื่อลดต้นทุน และสร้างรายได้เสริม
3) ส่งเสริมการสร้างรายได้เสริมในสวนยางพารา เช่น การส่งเสริมการเลี้ยงไส้เดือนในสวนยางพารา การผลิตปุ๋ยมูลไส้เดือน เป็นต้น
4) การพัฒนาพื้นที่นาร้าง โรครากเน่าโคนเน่าทุเรียนคุณภาพและมาตรฐานของทุเรียน โครงการทุเรียนคุณภาพปิดทองหลังพระฯ
5) การขับเคลื่อนสินค้ากล้วยหิน ต้นทอง-กลางทาง-ปลายทาง และการสร้างมูลค่าเพิ่มและ 6) การรับรองอัตลักษณ์ คุณภาพและมาตรฐานของข้าว เป็นต้น
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำทั่วประเทศ
วันจันทร์ที่ 16 มกราคม 2566
กรมเจ้าท่า คุมเข้มความปลอดภัยทางน้ําทั่วประเทศ
...
กรมเจ้าท่า คุมเข้มความปลอดภัยทางน้ําทั่วประเทศ
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่าดูแลด้านความปลอดภัยและอํานวยความสะดวก ให้กับพี่น้องประชาชนในการเดินทางทางน้ําทั่วประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ศูนย์ปลอดภัยทางน้ํากรมเจ้าท่า ได้ตรวจสอบ พร้อมสรุปรายงานสถานการณ์ทางน้ํา วันที่ 15 มกราคม 2566แบ่งเป็นส่วนกลาง แม่น้ําเจ้าพระยา เรือด่วนเจ้าพระยาให้บริการ 44 เที่ยว ผู้โดยสาร 3,055 คน เรือไฟฟ้าเจ้าพระยา ให้บริการ 36 เที่ยว ผู้โดยสาร 1,450 คน เรือโดยสารข้ามฟาก ให้บริการ 851 เที่ยว ผู้โดยสาร 17,847 คน เรือภัตตาคาร ให้บริการ 32 เที่ยว ผู้โดยสาร 6,194 คน คลองแสนแสบ เรือโดยสารคลองแสนแสบให้บริการ 68 เที่ยว ผู้โดยสาร 5,973 คน และในส่วนภูมิภาค มีเรือโดยสาร ให้บริการ 3,788 เที่ยว ผู้โดยสาร 143,275 คน
ทั้งนี้ จากมาตรการด้านความปลอดภัยทางน้ํา กรมเจ้าท่าได้จัดเรือตรวจการณ์พร้อมเจ้าหน้าที่ออกตรวจตราความปลอดภัย ทั้งในแม่น้ําเจ้าพระยา และคลองแสนแสบพบว่ามีผู้ใช้บริการเรือด่วนเจ้าพระยา เรือโดยสารข้ามฟากพอประมาณ เรือโดยสารให้บริการตามรอบการเดินเรือ สามารถระบายผู้โดยสารได้อย่างต่อเนื่อง พร้อมจัดเรือตรวจการณ์ และเจ้าหน้าที่อํานวยความสะดวกให้กับพี่น้องประชาชนตามท่าเรือต่างๆ และตรวจสอบความพร้อมของเรือโดยสาร ท่าเรือโดยสาร และคนประจําเรือ รวมทั้งอุปกรณ์ช่วยชีวิตต่างๆ ก่อนออกเดินเรือ ตามมาตรการความปลอดภัยที่กรมเจ้าท่ากําหนด และในส่วนภูมิภาคเขต 1-7 /สาขา มีการจัดตั้งจุดอํานวยความสะดวก พร้อมจัดเจ้าหน้าที่ในการให้บริการแก่นักท่องเที่ยวที่มาใช้บริการตามท่าเรือต่างๆ ตรวจสอบความพร้อมของเรือโดยสาร ท่าเรือโดยสาร และคนประจําเรือ รวมทั้งอุปกรณ์ช่วยชีวิตต่างๆ ก่อนออกเดินเรือ ตามมาตรการความปลอดภัย รวมถึงประชาสัมพันธ์ให้ผู้ควบคุมเรือคอยติดตามรายงานสภาพอากาศจากกรมอุตุนิยมวิทยาอย่างใกล้ชิด หากประชาชนท่านใดพบเห็นเหตุการณ์ความไม่ปลอดภัยทางน้ํา โทรสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลชี้แจงกรณีข้อกังวลนอมินีธุรกิจร้านอาหารในเยาวราช ทุกหน่วยประสานงานบังคับใช้กฎหมายอย่างเข้ม
วันจันทร์ที่ 16 มกราคม 2566
16/01/2566
รัฐบาลชี้แจงกรณีข้อกังวลนอมินีธุรกิจร้านอาหารในเยาวราช ทุกหน่วยประสานงานบังคับใช้กฎหมายอย่างเข้ม
รัฐบาลชี้แจงกรณีข้อกังวลนอมินีธุรกิจร้านอาหารในเยาวราช ทุกหน่วยประสานงานบังคับใช้กฎหมายอย่างเข้ม
วันที่ 16 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า ตามที่มีการเผยแพร่ข้อมูลเกี่ยวกับข้อกังวลกรณีอาจมีนักท่องเที่ยวแอบแฝงเข้าทําธุรกิจหลากหลายประเภทในย่านเยาวราช เช่น ร้านอาหาร ร้านค้าขาย ฯลฯ ในรูปแบบการลงทุนผ่านนอมินี ซึ่งเรื่องนี้รัฐบาลจะติดตามอย่างใกล้ชิด ซึ่งเป็นการบูรณาการจากหลายภาคส่วน อาทิ กระทรวงพาณิชย์ กระทรวงแรงงาน สํานักงานตํารวจแห่งชาติ ทั้ง สํานักงานตรวจคนเข้าเมือง ตํารวจท่องเที่ยว สันติบาล และตํารวจในพื้นที่ (บช.น.) เพื่อดําเนินการลงพื้นที่ตรวจสอบและบังคับใช้กฎหมายอย่างเข้มข้นต่อไป
โดยในส่วนของกรมพัฒนาธุรกิจการค้า กระทรวงพาณิชย์ ได้ชี้แจงว่า ตามพระราชบัญญัติการประกอบธุรกิจของคนต่างด้าว พ.ศ. 2542 คนต่างด้าวจะประกอบธุรกิจขายอาหารหรือเครื่องดื่มจะต้องได้รับอนุญาตจากอธิบดีกรมพัฒนาธุรกิจการค้า โดยความเห็นชอบของคณะกรรมการการประกอบธุรกิจของคนต่างด้าวก่อนจึงจะประกอบธุรกิจได้ เนื่องจากเป็นธุรกิจในบัญชีสาม (19) ท้ายพระราชบัญญัติฯ ซึ่งทางอย่ากรมฯ มีมาตรการป้องปรามและตรวจการกระทําในลักษณะนอมินี ดังนี้
-ขั้นตอนการจดทะเบียน กําหนดให้คนไทยที่ร่วมลงทุนในนิติบุคคลต้องแสดงหลักฐานที่ธนาคารออกให้ เพื่อรับรองหรือแสดงฐานะการเงินที่แสดงว่ามีทรัพย์สินเพียงพอที่จะลงทุนในนิติบุคคลได้
-เมื่อจดทะเบียนเป็นนิติบุคคลแล้ว จะตรวจสอบว่ามีการใช้คนไทยถือหุ้นแทนหรือกระทําการในลักษณะนอมินีเพื่อหลีกเลี่ยงหรือฝ่าฝืนกฎหมายหรือไม่ โดยเจ้าหน้าที่ต้องดําเนินการแสวงหาข้อเท็จจริงรวมทั้งพยานเอกสารหลักฐานที่เกี่ยวข้องเพื่อนํามาพิจารณาประกอบการตรวจสอบ ปัจจุบันกรมฯ ได้จัดทําเป็นแผนงานตรวจสอบประจําปีซึ่งธุรกิจขายอาหารหรือเครื่องดื่มเป็นหนึ่งในธุรกิจที่อยู่ในแผนงานตรวจสอบด้วย
-กรณีการจดทะเบียนการประกอบธุรกิจของผู้ประกอบธุรกิจคนเดียว ซึ่งคนต่างชาติไม่สามารถจดทะเบียนพาณิชย์ได้ ที่ผ่านมา กรมฯ ได้ร่วมมือกับกระทรวงแรงงานในการลงพื้นที่ตรวจสอบผู้ประกอบธุรกิจกลุ่มนี้ ซึ่งหากพบว่ามีคนต่างด้าวประกอบธุรกิจโดยไม่ได้รับอนุญาตก็จะมีความผิดตามกฎหมายของกระทรวงแรงงานและของกระทรวงพาณิชย์ อีกทั้งหากพบคนไทยมีการจดทะเบียนพาณิชย์แทนคนต่างด้าวก็จะมีความผิดในลักษณะนอมินีด้วย
“จึงขอเน้นย้ําว่า คนไทยที่ถือหุ้นแทนคนต่างด้าวหรือร่วมเอาชื่อเข้าเป็นผู้ถือหุ้นโดยไม่ได้ลงทุนจริง หรือให้การสนับสนุนร่วมประกอบธุรกิจกับคนต่างด้าว โดยแสดงว่าเป็นธุรกิจของคนไทยเพื่อให้คนต่างด้าวประกอบธุรกิจโดยหลีกเลี่ยงกฎหมาย ต้องระวางโทษจําคุกไม่เกิน 3 ปี หรือปรับตั้งแต่ 100,000 - 1,000,000 บาท หรือทั้งจําทั้งปรับ และยังมีโทษปรับรายวันอีกวันละ 10,000 - 50,000 บาท จนกว่าจะเลิกฝ่าฝืน มากไปกว่านั้น คนต่างด้าว เมื่อเข้ามาในประเทศไทยจะต้องปฏิบัติตาม พ.ร.บ.คนเข้าเมือง พ.ศ.2522 และ พ.ร.ก.การบริหารจัดการการทํางานของคนต่างด้าว พ.ศ.2560 หากฝ่าฝืนมีความผิดทางอาญาและมาตรการห้ามเข้าประเทศต่อไป อีกทั้ง นายจ้างหรือผู้รับคนต่างด้าวเข้าพักจะต้องปฏิบัติตามเงื่อนไข หลักเกณฑ์ที่กฎหมายกําหนดไว้เช่นเดียวกัน” นางสาวรัชดา กล่าว
รัฐบาลไทย-ข่าวทำเนียบรัฐบาล-กทพ. ขยายเวลาการให้ลดค่าผ่านทางพิเศษ 10 บาท ที่ด่านฯ พระราม 9-1 (ฉลองรัช) สำหรับรถทุกประเภท ตั้งแต่ 1 มกราคม - 31 ธันวาคม 2566
วันจันทร์ที่ 16 มกราคม 2566
กทพ. ขยายเวลาการให้ลดค่าผ่านทางพิเศษ 10 บาท ที่ด่านฯ พระราม 9-1 (ฉลองรัช) สําหรับรถทุกประเภท ตั้งแต่ 1 มกราคม - 31 ธันวาคม 2566
...
การทางพิเศษแห่งประเทศไทย (กทพ.) กระทรวงคมนาคม ขยายเวลาการให้ส่วนลดค่าผ่านทางพิเศษของทางพิเศษฉลองรัช ที่ด่านเก็บค่าผ่านทางพิเศษพระราม 9-1 (ฉลองรัช) โดยมีส่วนลด จํานวน 10 บาทต่อเที่ยว สําหรับรถทุกประเภทเพื่อเป็นการอํานวยความสะดวกและลดค่าใช้จ่ายของประชาชน ซึ่งจะส่งผลให้รถแต่ละประเภทที่ใช้บริการที่ด่านฯ ดังกล่าว มีอัตราค่าผ่านทางพิเศษ ดังนี้
1. รถ 4 ล้อ อัตราค่าผ่านทางพิเศษปกติ 40 บาท ปรับลดเหลือ 30 บาท
2. รถ 6 - 10 ล้อ อัตราค่าผ่านทางพิเศษปกติ 60 บาท ปรับลดเหลือ 50 บาท
3. รถมากกว่า 10 ล้อ อัตราค่าผ่านทางพิเศษปกติ 80 บาท ปรับลดเหลือ 70 บาท
โดยจะแบ่งการให้ส่วนลดเป็น 2 ระยะ คือ ระยะที่ 1 ตั้งแต่วันที่ 1 มกราคม - 30 มิถุนายน 2566 ให้ส่วนลดค่าผ่านทางพิเศษจํานวน 10 บาทต่อเที่ยว สําหรับรถที่ใช้เงินสด และรถที่ใช้ระบบเก็บค่าผ่านทางอัตโนมัติด้วยบัตร Easy Pass ส่วนระยะที่ 2 ตั้งแต่ 1 กรกฎาคม - 31 ธันวาคม 2566 จะให้ส่วนลดค่าผ่านทางพิเศษจํานวน 10 บาทต่อเที่ยว เฉพาะรถที่ใช้ระบบเก็บค่าผ่านทางอัตโนมัติด้วยบัตร Easy Pass เท่านั้น เพื่อเป็นการส่งเสริมให้ผู้ใช้บริการ ทางพิเศษมาใช้บัตร Easy Pass เพิ่มขึ้น ซึ่งจะช่วยแก้ปัญหาการจราจรติดขัดบริเวณหน้าด่านฯ และยังเป็นการสนับสนุนสังคมไร้เงินสด เพื่อช่วยลดปัญหาการแพร่เชื้อ COVID-19 ที่ยังคงระบาดอยู่ในขณะนี้ด้วย
​ทั้งนี้ ผู้ใช้บริการบัตร Easy Pass ที่บัตรใกล้หมดอายุ (อายุการใช้งานมาประมาณ 7 ปี หรือใช้ผ่านทางมาแล้วประมาณ 14,000 ครั้ง) สามารถนําบัตร Easy Pass มาเปลี่ยนได้ ที่อาคารด่านเก็บค่าผ่านทางพิเศษทุกด่าน โดยไม่มีค่าใช้จ่าย และขอเชิญชวนผู้ใช้บริการบัตร Easy Pass ลงทะเบียนปรับปรุงข้อมูลด้วยตนเองทาง EXAT Portal Application หรือ www.thaieasypass.com เพื่อยกระดับบัตร Easy Pass เป็น Easy Pass Plus เตรียมพร้อมเข้าสู่ระบบเก็บค่าผ่านทางอัตโนมัติแบบไม่มีไม้กั้น (M-Flow) อีกด้วย
ติดต่อสอบถามข้อมูลเพิ่มเติมได้ที่ ศูนย์บริการข้อมูลผู้ใช้ทางพิเศษ (EXAT Call Center) โทร. 1543 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ออมสินปลื้มแคมเปญกระตุ้นเยาวชนรักการออม วันเด็กแห่งชาติ คึกคัก ฝากเงินรับกระปุกออมสิน ตุ๊กตาล้มลุก ยอดพุ่งกว่า 1 แสนใบทั่วประเทศ
วันจันทร์ที่ 16 มกราคม 2566
16/01/2566
ออมสินปลื้มแคมเปญกระตุ้นเยาวชนรักการออม วันเด็กแห่งชาติ คึกคัก ฝากเงินรับกระปุกออมสิน ตุ๊กตาล้มลุก ยอดพุ่งกว่า 1 แสนใบทั่วประเทศ
ผู้อํานวยการธนาคารออมสิน นําคณะผู้บริหารร่วมกิจกรรมมอบความสุขให้กับเด็กๆ เนื่องในวันเด็กแห่งชาติประจําปี 2566 ณ ธนาคารออมสินสํานักงานใหญ่ โดยเฉพาะกิจกรรมฝากเงินที่ธนาคารมุ่งมั่นสนับสนุนให้เยาวชนรักการออม  และได้จัดแคมเปญฝากเงินรับกระปุกออมสิน
วันนี้ (14 ม.ค.2566) นายวิทัย รัตนากร ผู้อํานวยการธนาคารออมสิน นําคณะผู้บริหารร่วมกิจกรรมมอบความสุขให้กับเด็ก ๆ เนื่องในวันเด็กแห่งชาติประจําปี 2566 ที่จัดขึ้น ณ ธนาคารออมสินสํานักงานใหญ่ โดยเฉพาะกิจกรรมฝากเงินที่ธนาคารมุ่งมั่นสนับสนุนให้เยาวชนรักการออม และได้จัดแคมเปญฝากเงินรับกระปุกออมสินเนื่องในวันเด็กแห่งชาติมาอย่างต่อเนื่องเป็นประจําทุกปี ในปีนี้ได้ร่วมกับมูลนิธิออทิสติกไทย ให้ศิลปินเด็กออทิสติกของมูลนิธิฯ เป็นผู้วาดภาพลวดลายของกระปุกออมสิน “ตุ๊กตาล้มลุก” สําหรับแจกในงานวันเด็กปี 2566 ปรากฏว่าประสบความสําเร็จกับยอดลงทะเบียนจองสิทธิ์ฝากเงินรับกระปุก เมื่อวันที่ 9 ม.ค. - 12 ม.ค.2566 รวมกว่า 100,000 ใบ โดยเด็กทั่วประเทศได้พร้อมใจกันเดินทางไปฝากเงินในวันนี้ตามที่ลงทะเบียนไว้ล่วงหน้า และเข้าร่วมกิจกรรมวันเด็กแห่งชาติที่ธนาคารออมสินจัดขึ้นทั้งที่สํานักงานใหญ่ สํานักงานภาค และสาขาทั่วประเทศ รวมแล้วมากกว่า 20,000 คน
นอกเหนือจากกิจกรรมดังกล่าวแล้ว ผู้อํานวยการธนาคารออมสิน ยังได้มอบกระปุกออมสินให้กับเด็กที่มาฝากเงิน มอบเงินสนับสนุนผลงานให้ศิลปินจากมูลนิธิออทิสติกไทย จํานวน 3 ราย มอบทุนการศึกษาให้กับนักเรียนที่มีความประพฤติดี แต่ยากจน จํานวน 10 ทุน มอบทุนการศึกษาส่งเสริมการออมให้กับธนาคารโรงเรียน ที่มีจํานวนนักเรียนฝากเงินมากกว่า 80% จํานวน 3 ทุน และมอบทุนการศึกษาให้นักเรียนนายเรือชื่อ ธนาคาร นามสกุล ออมสิน อีก 1 ทุน เป็นต้น อีกทั้งยังมีกิจกรรมแจกกระปุกออมสิน ของที่ระลึกมากมาย เมื่อร่วมสนุกกับเกมต่าง ๆ ได้แก่ เกมแต่งแต้มสีสันกับ Art Story เกมโบว์ลิ่งพิชิต PM 2.5 และ เกม GSB Coin และเล่นเกมครบแล้วยังได้มอบรางวัลพิเศษรางวัลใหญ่ เป็น ทุนการศึกษา รถจักรยาน สกู๊ตเตอร์ เป็นต้น พร้อมแจกอาหารอิ่มอร่อย น้ําดื่ม และขนม ฟรี ตลอดงาน นอกจากนี้ ธนาคารยังได้สนับสนุนกระปุกออมสินในกิจกรรมวันเด็กที่หน่วยงานต่างๆ จัดขึ้น จํานวนมากกว่า 30,000 ชิ้นอีกด้วย
ธนาคารออมสิน ในฐานะสถาบันเพื่อการออม เป็นกําลังหลักสําคัญของประเทศในการปลูกฝังให้เด็กรักการออม รู้จักการวางแผนทางการเงิน การเตรียมพร้อมเสมอสําหรับวันข้างหน้า เพราะเด็กในวันนี้ คือทุนมนุษย์ที่มีคุณภาพในอนาคต สังคมจะเข้มแข็ง/ยั่งยืนได้นั้น ต้องส่งเสริมให้เด็กและเยาวชนเติบโตมาอย่างดี เพื่อให้สอดคล้องกับคําขวัญวันเด็กปี 2566 “รู้หน้าที่ มีวินัย ใฝ่ความดี”
รัฐบาลไทย-ข่าวทำเนียบรัฐบาล-อนุมัติ ร่างกฎกระทรวงมาตรการเฝ้าระวังนักโทษเด็ดขาดหลังพ้นโทษ
วันจันทร์ที่ 16 มกราคม 2566
อนุมัติ ร่างกฎกระทรวงมาตรการเฝ้าระวังนักโทษเด็ดขาดหลังพ้นโทษ
วันศุกร์ที่ 13 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มมาตรการป้องกันสังคมจากเหตุความรุนแรง
โดยอนุมัติร่างกฎกระทรวงว่าด้วยมาตรการเฝ้าระวังนักโทษเด็ดขาดภายหลังพ้นโทษ
มาตรการคุมขังภายหลังพ้นโทษ และการคุมขังฉุกเฉิน พ.ศ. ...
กําหนดให้มีคณะกรรมการแต่ละเรือนจําไม่น้อยกว่า 5 คน
จัดทํารายงานจําแนกลักษณะของนักโทษเด็ดขาดซึ่งศาลมีคําพิพากษาว่าเป็นผู้กระทําความผิดเกี่ยวกับเพศ
ชีวิต ร่างกาย และเสรีภาพ ตามประมวลกฎหมายอาญา
พร้อมเสนอความเห็นถึงมาตรการและระยะเวลาเฝ้าระวังที่เหมาะสม
กรมราชทัณฑ์กําหนดมาตรการเฝ้าระวังภายในระยะเวลาไม่เกิน 2 ปีก่อนปล่อยตัวนักโทษแต่ละราย
โดยหากผู้ถูกเฝ้าระวังมีพฤติการณ์ควรสงสัยว่าจะก่อเหตุร้ายแก่บุคคลอื่นเจ้าพนักงานจะยื่นคําร้องต่อศาลให้มี
คําสั่งคุมขังฉุกเฉินภายใน 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี